**Mai Beilmann** (sündinud 5. mail 1984 Tallinnas) on eesti sotsioloog, Tartu Ülikooli empiirilise sotsioloogia kaasprofessor. 

Tema peamised uurimisteemad on laste- ja noorteuuringud, lapse- ja teismeea heaolu ja haavatavus, noorte kodanikuosalus, noorsootöö ja NEET-noored ning sotsiaalne kapital ja üldistatud usaldus.

Haridustee ja ametialane tegevus
--------------------------------

Mai Beilmann lõpetas 2002. aastal Jakob Westholmi Gümnaasiumi. Aastal 2005 lõpetas ta Tartu Ülikoolis sotsioloogia, sotsiaaltöö ja sotsiaalpoliitika bakalaureuseõppe, aastal 2007 sotsioloogia magistriõppe *(cum laude)* ning aastal 2017 sotsioloogia doktoriõppe. Aastatel 2008-2009 ja 2011-2012 tegi Beilmann oma doktoriõpingute raames uurimistööd Konstanzi Ülikoolis Saksamaal. Beilmanni 2017. aastal kaitstud doktoritöö "Sotsiaalne kapital ja individualism–kollektivism indiviidi tasandil" juhendas Warwicki Ülikooli professor ja Tartu Ülikooli külalisprofessor Anu Realo.

Aastast 2012 töötab Mai Beilmann Tartu Ülikoolis, esmalt töötas ta Tartu Ülikooli Euroopa Kolledžis analüütikuna, kuid alates 2014. aastast töötab Beilmann Tartu Ülikooli ühiskonnateaduste instituudis. 2023. aastal töötas Beilmann külalisteadlasena Johann Wolfgang Goethe Frankfurdi ülikooli juures Saksamaal.

Ta on populaarse veebiõpiku "Sotsiaalse analüüsi meetodite ja metodoloogia õpibaas" toimetaja (koos Veronika Kalmuse, Anu Masso, Kadri Rootalu, Ave Rootsi ja Triin Vihalemmaga). 

### Teadusorganisatsiooniline tegevus

Mai Beilmann liitus 2007. aastal tudengiorganisatsiooniga Sotsioloogiaüliõpilaste Liit Eestimaal (SÜLEM) ning kuulus aastatel 2007-2012 selle juhatusse. Beilmann kuulub aastast 2013 Eesti Sotsioloogide Liitu, aastast 2014 liidu juhatusse ning on aastast 2018 Eesti Sotsioloogide Liidu president. Aastal 2023 valiti Beilmann Eesti Noorte Teaduste Akadeemia liikmeks.

Ühiskondlik tegevus
-------------------

Aastatel 2012-2015 juhtis Beilmann programmi Europe makes School in Estonia, mis valiti Karl Suure Euroopa noorteauhinna (The European Charlemagne Youth Prize) 2015 Eesti vooru võitjaks. 

Beilmann on Eesti õpilaste teadusajakirja Akadeemiake toimetuskolleegiumi liige.

Viited
------

1. ↑  "Mai Beilmann". *Tartu Ülikool*. 11. jaanuar 2021. Vaadatud 26. veebruaril 2024.
2. ↑  "Jakob Westholmi Gümnaasiumi vilistlased" (PDF).
3. ↑  "LP\_2005TY". *lopetanud.ut.ee*. Vaadatud 25. veebruaril 2024.
4. ↑  "MG\_TAH\_00". *lopetanud.ut.ee*. Vaadatud 25. veebruaril 2024.
5. ↑  "DR\_SV\_00". *lopetanud.ut.ee*. Vaadatud 25. veebruaril 2024.
6. 1 2 3 4 5  "Mai Beilmann CV, ETIS". *www.etis.ee*. Vaadatud 25. veebruaril 2024.
7. ↑  Beilmann, Mai (2. juuni 2017). *Social Capital and Individualism – Collectivism at the Individual Level*. ISBN 978-9949-77-457-9.
8. ↑  "Goethe-Universität — Dr. Mai Beilmann". *www.uni-frankfurt.de*. Vaadatud 25. veebruaril 2024.
9. ↑  instituut, TÜ ühiskonnateaduste. "Viitamine". *samm.ut.ee*. Vaadatud 26. veebruaril 2024.
10. ↑  "ENTA". *Eesti teaduste akadeemia*. Vaadatud 25. veebruaril 2024.
11. ↑  "TEAM / MEESKOND". *EMS Estonia*. 20. jaanuar 2015. Vaadatud 25. veebruaril 2024.
12. ↑  "The European Charlemagne Youth Prize". *EMS Estonia*. 17. märts 2015. Vaadatud 25. veebruaril 2024.
13. ↑  "Toimetus – Akadeemiake" (Ameerika inglise). Vaadatud 26. veebruaril 2024.